# Jet av Wings

|  |
| --- |
| Jet Singel av Paul McCartney and Wings frå albumet *Band on the Run* |
|  |
| B-side |
«Let Me Roll It» «Mamunia» (første amerikanske utgåve) |
| **Språk** | engelsk |
| **Utgjeve** | 28. januar 1974 (USA) 15. februar 1974 (Storbritannia) |
| **Innspelt** | September 1973 |
| **Sjanger** | Rock, powerpop |
| **Lengd** | 4:07 |
| **Selskap** | Apple Records |
| **Komponist** | Paul McCartney, Linda McCartney |
| **Tekstforfattar** | Paul McCartney, Linda McCartney |
| Låtskrivar(ar) | Paul McCartney, Linda McCartney |
| **Produsent** | Paul McCartney |
| Paul McCartney and Wings-kronologi  |
| «Mrs. Vandebilt» (1974) | *Jet* | «Band on the Run» (1974)

 |

«**Jet**» er ein song av Paul McCartney and Wings frå albumet *Band on the Run* i 1973. Det var den første singelen frå albumet. Tittelen var inspirert av den kolsvarte (*jet black* på engelsk) labradoren til McCartney. Namnet på hunden var òg Jet.

Songen nådde sjuandeplassen på både den britiske og amerikanske singellista den 30. mars 1974, og gjekk inn på lista i fleire land i Europa. Han har sidan kome ut på mange samlealbum og er ein av dei mest kjende songane til gruppa.

Medan det meste av *Band on the Run* vart spelt inn i Lagos i Nigeria, vart heile «Jet» spelt inn i EMI Studios i London etter gruppa kom heim att.

Songen er oppført i boka til Dave Marsh over dei 1001 beste singlane gjennom tidene, som nummer 793.

Det australske rockebandet Jet er kalla opp etter songen.

## Medverkande

* Paul McCartney – solovokal, gitar, bassgitar, trommer
* Linda McCartney – korvokal, klaverinstrument
* Denny Laine – korvokal, gitar
* Howie Casey – saksofon

## Salslister

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Vekeslister

| Liste (1974) | Plassering |
| --- | --- |
| Belgia (Ultratop) | 26 |
| Canada (*RPM* 100 Top Singles) | 5 |
| Tyskland (Media Control) | 6 |
| Japan (Oricon) | 39 |
| Nederland (Nederlandsk Topp 40) | 10 |
| New Zealand (*Listener*) | 2 |
| UK Singles (Official Charts Company) | 7 |
| US *Billboard* Hot 100 | 7 |

 | Årslister

| Liste (1974) | Plassering |
| --- | --- |
| Canada (*RPM* 100 Top Singles) | 38 |
| US *Billboard* Hot 100 | 77 |

 |

## Andre versjonar

* Det skotske glamrockbandet Iron Virgin gav ut ein versjon i 1974 på singel.
* Boston-bandet Big Dipper gav ut ein versjon på singel i 1989.
* California-bandet Jellyfish spelte songen og gav han ut som bonusspor for albumet *Bellybutton*.
* Foo Fighters spelte inn ein versjon i februar 2000 som skulle nyttast for eit hyllestalbum til Paul McCartney, men albumet vart aldri noko av. Sidan har dei spelt songen på fleire av konsertane sine
* J-Pop-trioen Shonen Knife' spelte songen i 2008 på albumet deira *Super Group*.
* Robin Zander og Rick Nielsen frå Cheap Trick spelte songen i 2014 på albumet *The Art of McCartney*.

## Sampling

* «Jet» vart sampla på songen «Self Made» på Maybach Music Group-albumet *Self Made Vol. 1*.
* «Jet» vart sampla på songen «He Don't Get a Thing» av Hostyle Gospel på albumet *Five Star Generals*.

## Kjelder

* *Denne artikkelen bygger på «Jet (song)» frå Wikipedia på engelsk, den 19. mai 2018.*
	+ *Wikipedia på engelsk oppgav desse kjeldene:*

## Bakgrunnsstoff

* Heile songteksten på MetroLyrics